**RAZGLEDNICA MOGA MJESTA-škljocni za sjećanje**

**(foto natječaj)**

**CILJ: **

Razglednice Lijepe naše- fotografije biološkog i kulturno-povijesnog identiteta mjesta/grada -očuvati od zaborava razglednicu kao kulturno, povijesno i tradicijsko nasljeđe i način komunikacije te korištenje istih za edukativne, turističke i osobne potrebe

**ZADAĆE**:

- približiti učenicima umjetnost fotografiranja

- razvijati ljubav i ponos prema zavičaju (mjestu/gradu) u kojem žive

-fotoaparatom zabilježiti biološku raznolikost te kulturno- povijesne znamenitosti (posebnosti) mjesta/grada i očuvati od zaborava

- popularizacija razglednice i navike slanja razglednice

- potaknuti učenike na boravak na otvorenom, promatranja, uočavanja i „bilježenja“ biološke, povijesne i kulturne raznolikosti i posebnosti mjesta u kojem žive

-njegovanje osjećaja osobnog doprinosa u stvaranju edukativnog, turističkog i uporabnog materijala

-profesionalni razvoj učenika.

**NAČIN REALIZACIJE:**

Propozicije natječaja:

* Sudjelovati mogu učenici od 5. do 8. razreda osnovnih škola Republike Hrvatske

- Svaki učenik može poslati na CD-u najviše 2 originalne fotografije iz svog mjesta dimenzija 30

cm (širina) x 20 cm (visina), na kojima ne smiju biti ljudi na adresu OŠ V. Nazor Budinščina,

Budinščina 18 c, 49284 Budinščina, s naznakom: Razglednica moga mjesta do 14.4.2019.g.

* **Osim fotografija na CD-u, učenici su** **obvezni poslati iste, najviše dvije razglednice i putem aplikacije epostcard.** Epostcard je aplikacija Hrvatske pošte koja korisnicima omogućuje izradu potpuno personalizirane razglednice, a koju mogu kreirati iz tek uslikane slike ili slike koju već imaju pohranjenu na svom uređaju ili jednostavno nacrtati putem editora aplikacije.

Koraci slanja besplatne razglednice/fotografije putem aplikacije epostcard:

1. **Korak** Preuzmite besplatno aplikaciju epostcard s Google Playa ili Apple Storea na svoj mobilni telefon.
2. **Korak** Otvorite aplikaciju i iz svoje galerije unesite fotografiju koju želite poslati.

U područje u koje se unosi tekst, kao i kod „klasične“ razglednice, unesite svoje podatke: ime i prezime učenika/ice, razred, školu i grad, ime i prezime mentora/ice, kao i mjesto koje je na fotografiji.

Na dijelu razglednice gdje se upisuje primatelj upišite: OŠ Vladimir Nazor Budinščina, Budinščina 18c, 49284 Budinščina, Hrvatska

1. **korak** Nakon što ste upisali sve tražene podatke, odaberite opciju **„*Imate li k*ô*d?*“.** Kad ste to kliknuli upišite kôd: ***mojemjesto1*** (to je *k*ô*d* koji omogućava besplatno slanje učenikove razglednice/fotografije)***.*** Nakon što ste upisali kôd pritisnite **„U redu“.**

Zatim će vam se otvoriti prozor u kojem će pisati:

*Vaš k*ô*d za besplatnu razglednicu je unesen! Molimo da za nastavak kliknete na gumb* ***„Potvrdi“.***

Potom ćete stisnuti gumb **„U redu“** i nakon toga opciju **„Potvrdi“.** Nakon što ste stisnuli opciju „Potvrdi“ vaša fotografija je poslana u obliku razglednice.

Kad šaljete drugu fotografiju, proces je isti, samo ovaj put upisujete drugi kôd: ***mojemjesto2***

* Krajnji rok za predaju fotografija jest 14. 4. 2019. godine.
* Prijave na natječaj se šalju na prijavnici priloženoj uz natječaj. Mentori jamče da su fotografije autorsko djelo navedenih učenika. Organizator radove ne vraća. Samom prijavom na natječaj i slanjem fotografija učenici se odriču autorskog prava na fotografiju.

**Nagrade za učenike:** I nagrada - 50 komada razglednica s prvonagrađenom učeničkom fotografijom i 50 poštanskih maraka , II. nagrada – 30 komada razglednica s drugonagrađenom učeničkom fotografijom i 30 poštanskih maraka, III. nagrada – 20 komada razglednica s trećenagrađenom učeničkom fotografijom i 20 poštanskih maraka.

Fotografije i CD treba dostaviti (osobno ili poštom) na adresu OŠ V. Nazor Budinščina, Budinščina 18 c, 49284 Budinščina, s naznakom: Razglednica moga mjesta.

Najbolje fotografije bit će izložene na izložbi koja će se održati u prostorijama OŠ Vladimir Nazor Budinščina, upriličenoj uz Dane općine Budinščina, (oko 1.svibnja), kada će na svečanosti biti podijeljene nagrade najuspješnijim učenicima.

**NOSITELJI:**

OŠ Vladimir Nazor Budinščina , Hrvatska pošta

**UKLJUČENI U REALIZACIJU:**

* Osnovne škole Republike Hrvatske
* škola: ravnateljica, prosudbena komisija, pedagoginja, tajnica, učitelji i učenici
* Hrvatska pošta
* Općina Budinščina

**NAČIN VREDNOVANJA:**

Motivacija škola, učenika i učitelja za natječaj, broj uključenih škola, učenika i mentora, zadovoljstvo i dojmovi učenika i mentora u radu na natječaju, različitost razglednica po motivima (izbor bioloških i kulturno-povijesnih motiva), korištenje razglednica u promociji Lijepe Naše i kao edukativnog i turističkog materijala, objave u tiskovinama i na web stanicama škole.